मुबारक के खिलाफ हो निष्पक्ष सुनवाई : अमेरिका  
अमेरिकी विदेश विभाग ने मिस्र के अधिकारियों से पूर्व राष्ट्रपति हुस्नी मुबारक के खिलाफ पारदर्शी और निष्पक्ष सुनवाई करने के लिए कहा है।
अमेरिकी विदेश विभाग ने मिस्र के अधिकारियों से पूर्व राष्ट्रपति हुस्नी मुबारक के खिलाफ पारदर्शी और निष्पक्ष सुनवाई करने के लिए कहा है।   समाचार एजेंसी सिन्हुआ के मुताबिक अमेरिकी विदेश विभाग के प्रवक्ता मार्क टोनर ने कहा, "हम निष्पक्ष और पारदर्शी सुनवाई का हमेशा से समर्थन करते आ रहे हैं, यदि मुबारक के खिलाफ ऐसा नहीं हुआ तो यह चिंता का विषय होगा।"  टोनर ने कहा कि अमेरिका इस मामले की सुनवाई पर नजदीकी निगाह रख रहा है। मुबारक के खिलाफ सुनवाई मिस्र की राजधानी काहिरा में बुधवार को शुरू हो गई। मिस्र में हुए अभूतपूर्व विरोध प्रदर्शनों के चलते 83 वर्षीय मुबारक को फरवरी में अपने पद से इस्तीफा देना पड़ा था।